Aasmund Brynildsen

Aasmund Brynildsen (1917–1974) var en norsk dikterfilosof, forfatter, oversetter og forlagskonsulent, omtalt som en av etterkrigstidens fremste essayister.Asbjørn Aarnes, Aasmund Brynildsen som dikter fra Aftenposten (3.8.04) Han studerte Russlands litteratur, ikoner og mystikken i Den russisk-ortodokse kirke.

 Liv og virke
Som sekstenåring debuterte han som forfatter med Pogromenes tale (1933) i Tønsbergs Blad.Viktor Roddvik, Innledning til essaysamlingen Russland - Europas bilde.  Essaysamling (Vidarforlaget, 1984).  Både Fjodor Dostojevskij og Vladimir Solovjov var tidlige kilder til inspirasjon.

Etter examen artium ved latinlinjen i Tønsberg  i 1937, studerte han sporadisk litteraturhistorie og filosofi ved Universitetet i Oslo, uten å avlegge eksamen.

I sine yngre år bidro han til onkelen Alf Larsens tidsskrift Janus med artikler og anmeldelser. I Dreyer forlags kulturmagasin Spektrum var han konsulent og bidragsyter med artikler som også gjengis i flere av hans essaysamlinger. En tid var han også tidsskriftets redaktør.

Aasmund Brynildsen protesterte sommeren 1948 mot Dagbladet, som på lederplass hadde erklært landssvik for «den største av alle forbrytelser». Brynildsen skrev: «Når en slik overbevisning kan hevdes og bli daglig frase i et gammel radikalt organ som Dagbladet, er det skjedd en omvurdering av grunnverdiene som er desto farligere, jo mer upåaktet og ubevisst den foregår.»Hans Fredrik Dahl: Krigen som aldri tar slutt (s. 219), forlaget Aschehoug, Oslo 2017, ISBN 978-82-03-29679-6  Hvis påstanden var sann, hadde jo nazistene hatt rett da de straffet Ossietzky.

I samarbeid med Erik Egeland og Erik Krag forfattet han et anmodende opprop i Morgenbladet til partileder Nikita Khrusjtsjovs norgesbesøk i 1964. Da Aleksandr Solzjenitsyn fikk Nobelprisen i litteratur i 1970, var Brynildsen NRKs kommentator. Han var påtenkt som vertskap ved forfatter og visesanger Aleksandr Galitsjs besøk i 1974, men døde av kreft rett før.

 Familie 
Han var nevø av dikteren Alf Larsen.Henrik Jørgensen, Aasmund Brynildsen – liv, erkjennelse og kilde  i Kult 1/99 Den unge Aasmund Brynildsen mottok gjennom onkelen Alf Larsen sterke impulser fra antroposofien, men inntok etter hvert en kritisk stilling til Rudolf Steiner, og utviklet seg i retning av en kristen humanisme med særlig interesse for mystikken. Som kulturkonservativ deltok Brynildsen i kulturdebatten i 1950- og 1960-årene, blant annet med sterk kritikk av Agnar Mykles påstått pornografiske roman «Sangen om den røde rubin».Morgenbladet 14.09.2007: Et pinlig minne   

Aasmund Brynildsen giftet seg med forfatteren Karin Bang i 1952. Paret var bosatt på Tjøme og Veierland.  

 Ettermæle 
Flere av foreldrenes tekster er tonesatt av sønnen Arnt Martin Brynildsen (født 1968) og ble utgitt på CD-ene Gåtefullt stille, som kom på eget forlag i 2005,Brynildsen bryter stillheten  fra Tønsberg Blad (31.12.04) og Sanger om havet, livet og døden (2009). Videre er tidsskriftet Kirke og kultur nummer 2, 2005, viet Brynildsen, basert på et seminar på Granavolden i 2004.

Brynildsen er gjenkjennelig som modell for en av personene i Carl Fredrik Engelstads Størst blant dem – Petter Havigs notater (1977).

 Utgivelser 
 1945: Der er en kilde, tanker og billeder. Aforismer, utgitt på Dreyers Forlag
 1946: Dommen til døden – innlegg mot dødsstraff, Dreyer
 1953: Henri-Frédéric Amiel, bilder fra en dagbok - oversettelse, Dreyer
 1960: Det nye hjerte og andre essays – essaysamling, de fleste av artiklene er tidligere offentliggjort i tidsskrifter, Dreyer
 1961: Johannes Kepler – Stjernen og tanken – utvalgte tekster fra bøker og brev – oversettelse og innføring, Servolibris
 1962: Lyset og øiet : Betraktninger over Pierre Teilhard de Chardins liv og verk – essay, Servolibris
 1963: Nicolaus Cusanus, De Deo Abscondito / Om den skjulte Gud – Tospråklig utgivelse m. forord, utgitt på Servolibris
 1963: Fornuft og besettelse – essaysamling, Dreyer
 1967: Til forsvar for mennesket – essaysamling, Dreyer
 1968: De hellige ikoner, innledning og billedkommentarer. Samlingen ved R. Zeiner-Henriksen, Dreyer
 1968: Hvem våker? – diktsamling, Dreyer
 1970: Fra Chartres til Eidsvoll. Om tenkningens vei til frihet – Servolibris
 1970: Utvalgte essays, Dreyer (Perspektivbøkene, 36)
 1973: Svermeren og hans demon : fire essays om Knut Hamsun 1952-1972 – inneholder Svermeren og hans demon (1952), For en pests skyld (1953), Den gådefulle (1962) og Markens grøde (1972), Dreyer forlag ISBN 82-09-01137-5
 1974: Hudø, billeder fra en barndom  – illustrert av Hans Gerhard Sørensen, posthumt utgitt, også opplest av Brynildsen på NRK radio (1973).
 1975: Autoriteten, makten og mennesket – Dreyer
 1975: Bønn til en bokfink  – diktsamling, Dreyer forlag ISBN 82-09-01292-4
 1976: Johannes Kepler – Nyplatonismens triumf og selvovervinnelse – Dreyer
 1987: Frihet og forpliktelse – essaysamling ved Nils Heyerdahl, Dreyer
 1994: Russland, Europas bilde - arbeider om Russland, satt sammen av Viktor Roddvik, Vidarforlaget
 2014: Til forsvar for mennesket – Essays i utvalg, Antropos ISBN 82-79-40114-8

 Utmerkelser 
 Riksmålsprisen 1973
 Vestfold fylkeskommunes Kunstnerpris 1973

 Referanser 

 Eksterne lenker 
  Aasmund Brynildsen hos Norsk oversetterleksikon

Kategori:Norske lyrikere
Kategori:Norske essayister
Kategori:Norske oversettere
Kategori:Personer fra tidligere Tjøme kommune
Kategori:Personer fra Færder kommune